દેશમાં સરકારી કર્મચારીઓ, જાહેર ક્ષેત્રના કર્મચારીઓ અને પેન્શનરોને મોંઘવારીના આધાર પર આ ભથ્થા આપવામાં આવે છે. કર્મચારીઓના બેઝિક પગારની ટકાવારીના આધાર પર તેની ગણતરી કરવામાં આવે છે. લોકો ઉપર ફુગાવાની અસરને પણ ધ્યાનમાં લેવામાં આવે છે. કેન્દ્રીય કેબિનેટે આ વર્ષે માર્ચમાં ડીએ પાંચ ટકાથી વધારીને સાત ટકા કર્યો હતો. અત્રે ઉલ્લેખનીય છે કે, ૭મી માર્ચના દિવસે અગાઉ કેન્દ્ર સરકારે તેના માટે કામ કરનાર લાખો કર્મચારીઓને મોટી ભેટ આપી દીધી હતી. લાખો કર્મચારીઓને આજે મોટી રાહત આપીને સરકારે મોંઘવારી ભથ્થા અથવા તો ડીએમાં બે ટકાનો વધારો કરી દીધો હતો. આનાથી કેન્દ્ર સરકારના લાખો કર્મચારીઓ અને પેન્શનરોને ફાયદો થયો હતો. કેન્દ્રિય કેબિનેટની બેઠકમાં આ અંગેનો નિર્ણય લેવામાં આવ્યો હતો. આ બેઠકમાં વડાપ્રધાન નરેન્દ્ર મોદી પણ ઉપસ્થિત રહ્યા હતા.